**É R T E S Í T É S**

**a mindennapos helyközi közlekedés költségeinek társfinanszírozásáról a hónapos jegyek kiváltása során**

Értesítjük azokat az **egyetemi hallgatókat**, akik Óbecse község területén bejelentett lakhellyel rendelkeznek, és valamely, a Szerb Köztársaság állami költségvetésből finanszírozott egyetemre és felsőoktatási intézménybe rendes hallgatóként iratkoztak be, hogy Óbecse község a tartományi titkárság által kiosztott eszközökből a **hónaposjegyek kiváltása** során társfinanszírozza a helyközi közlekedésben **mindennapos utazásuk** költségeit.

A társfinanszírozásra csak azok a hallgatók jogosultak, **akiket a Szerb Köztársaság költségvetéséből támogatnak, nem kapnak diákösztöndíjat és diákhitelt** az Oktatásügyi Minisztériumtól, a Vajdaság AT Végrehajtó Tanácsától, a helyi önkormányzatoktól és más alapoktól, szervezetektől és vállalatoktól, illetve nem önköltségen tanulnak, s **minden nap utaznak** a lakóhelyüktől az egyetemig vagy felsőoktatási intézményig.

A helyközi közlekedés **MINDENNAPOS** útiköltségének megtérítésére vonatkozó kérelmet Óbecse Község Közigazgatási Hivatalához kell beterjeszteni a **Felszabadulás tér 2.** szám alatt, a községháza földszintjén található **KÖZSÉGI SZOLGÁLTATÓ KÖZPONT 7-es irodájának, 1-es tolóablakánál**, **reggel 8-tól délután 14 óráig**, azon az űrlapon, amelyet az említett irodában igényelhetnek.

**A kérelmeket az átadás módjától függetlenül 2017. 10. 02-tól 2017. 11. 03-ig 14.00 óráig fogadjuk.**

A KÉRELEMHEZ MELLÉKELNI KELL:

1. az űrlapot a hallgató nyilatkozatáról,
2. a kiváltott hónaposjegy fénymásolatát, amiről látszik, hogy a hallgató minden nap utazik,
3. a hallgató személyi igazolványának fénymásolatát vagy a leolvasott személyi igazolványt nyomtatott formátumban,
4. a hallgató indexének fénymásolatát (a személyazonosságot igazoló oldalakat, valamint az eddig beírt szemesztereket bizonyító oldalakat) az eredeti felmutatásával együtt, amelyet a kérelem beterjesztése során visszaadnak a hallgatónak,
5. a hallgatói szolgálat bizonylatát arról, hogy a hallgató a Szerb Köztársaság költségvetéséből támogatott rendes hallgatói jogviszonnyal rendelkezik a 2017/2018-as egyetemi tanévben.

**ÓBECSE KÖZSÉG KÖZIGAZGATÁSI HIVATALÁNAK**

**ÁLTALÁNOS KÖZIGAZGATÁSI ÉS TÁRSADALMI TEVÉKENYSÉGI OSZTÁLYA**